Haapamäen Museoveturiyhdistys ry

Syystalkoot viikonloppuna 17.-19.10.2025
2025-10-17 - 2025-10-19 | Haapamäen Museoveturiyhdistys ry., Asematie 35, Haapamäki, 42800, Suomi
Haapamäen museoveturiyhdistyksen seuraava talkooviikonloppu pidetään 17.-19.10.2025 yhdistyksen veturitallilla osoitteessa Asematie 35a, 42800, Keuruu.
Talkootapahtuman perjantaipäivänä (17.10) keskitytään enimmäkseen paikan päälle majoittautumiseen, mutta tilanteen salliessa hommia voi jo silloin olla tarjollakin. Varsinaisen ohjelman mukaisiin talkootöihin keskitytään lauantaista sunnuntai-iltapäivään asti. Aikaisemminkin voi saapua ja myöhemmin lähteä, mutta tällöin kannattaa olla yhteydessä järjestäjään ja varmistaa, että yhdistyksen edustaja on tuolloin paikalla. Voit toki tulla paikalle lyhyemmäksikin aikaa. Tarkempi ohjelma ja aikataulu julkaistaan lähempänä.
Majoitus tapahtuu yhdistyksen lepohuonerakennuksessa osoitteessa Asematie 35a ja mahdollisesti myös yhdistyksen omassa makuuvaunussa. Jos saavut omalla autolla, on parkkitilaa tarjolla lepohuoneen edessä pihalla. Haapamäen rautatieasemalta on lyhyt kävelymatka museovarikolle.
Yhdistys tarjoaa majoituksen, liinavaatteet, ohjelman sekä ruokailun. Huomioithan ilmoittautumisen yhteydessä mainita mahdollisesti huomioon otettavan ruokavalion. Matkakuluista jokainen osallistuja vastaa itse.
Alaikäisillä on oltava yhteyshenkilönä huoltaja, johon yhdistyksen edustaja on tarvittaessa yhteydessä ennen tapahtumaa.
Ilmoittautumislomake löytyy tästä linkistä. Ilmoittautumisen jälkeen saat tarkemmat ohjeet miten valmistautua viikonloppuun. Ilmoittautuminen on tärkeää etenkin jos aiot ruokailla tai majoittua yhdistyksen toimesta. Tällöin osaamme varautua saapumiseesi. Voit toki tulla paikalle myös hetken mielijohteesta.
Jos et ole aiemmin/pitkään aikaan ollut talkoissa tai käynyt yhdistyksen tiloissa, sinuun ollaan yhteydessä jolloin saat tarvittaessa tarkemmat ohjeet mm. mitä kannattaa pakata mukaan.
Jos olet epävarma osaatko tai tiedätkö tarpeeksi niin älä huoli. Tärkeintä on osallistua omien kykyjensä mukaan. Paikalla on myös kokeneempia jäseniä jotka neuvovat sinua.
Tervetuloa!

Lättähattu-museojunat Kuopion ja Siilinjärven välillä 25.10.2025
2025-10-25 09:54 - 15:35 (Europe/Helsinki) | Kuopion rautatieasema, Asemakatu 1, Kuopio, 70100, Finland
Lauantaina 25.10. on mahdollisuus kokea junamatkustamisen nostalgiaa, kun legendaariset Lättähattu-moottorivaunut saapuvat Kuopioon! Lättähatut ovat 1950-luvulta alkaen valmistettuja dieselmoottorivaunuja, jotka ovat korvanneet höyryveturit paikallisliikenteessä. Lättähatut ovat olleet yleinen näky koko suomen rataverkolla aina vuoteen 1988 asti.
Tällä kertaa Lättähatut tekevät kolme edestakaista matkaa Kuopiosta Siilinjärvelle, tarjoten mahdollisuuden edestakaiseen matkaan Kuopiosta sekä Siilinjärveltä. Noin tunnin edestakaisen matkan lisäksi, on mahdollista tehdä hieman pidempi retki ja palata vasta myöhemmällä junavuorolla takaisin.
Matka suorastaan legendaarisen Lättähatun kyydissä tarjoaa aikamatkan menneiden vuosikymmenten paikallisliikenteeseen sekä on oiva elämys myös nuoremmalle ikäpolvelle. Junassa on lämmitys, valaistus ja WC, joten mukavuus on taattua, vaikka sattuisi kylmäkin päivä! Nostalgista tunnelmaa nostattamaan voi ottaa mukaan vaikkapa eväsleivät voipaperissa! Myös kookkaammat matkatavarat, kuten esimerkiksi lastenvaunut ovat tervetulleita junaamme veloituksetta, ja ne kulkevat kätevästi junan matkatavaraosastossa.
Pyydämme huomioimaan, ettei juna valitettavasti täytä nykypäivän esteettömyysvaatimuksia ja junaan nousu tapahtuu portaita pitkin kapeista ovista.
Aikataulu:

Lippujen hinnat, meno-paluu:
Aikuinen 20 €
Lapsi (4-16v) 10 €
Perhe (2 aikuista + saman talouden lapset) 55 €
Menoliput -50% yllä olevista hinnoista.
Maksuvälineinä käyvät maksukortit, ja myös käteinen.
Matkaliput myydään junassa eikä junaan ole mahdollista varata paikkoja etukäteen. Oman paikkasi saat varmistettua saapumalla asemalle hyvissä ajoin ennen junan lähtöä.
Tästä linkistä saat lisätietoa museojunalla matkustamisesta, sekä vastauksia yleisimpiin kysymyksiin
Tervetuloa nostalgiselle matkalle aistimaan menneiden vuosikymmenten paikallisjunaliikenteen tunnelmaa!

Lättähattu-museojunat Jyväskylä-Äänekoski 26.10.2025
2025-10-26 10:00 - 14:25 | Jyväskylän rautatieasema, Hannikaisenkatu 20, Jyväskylä, 40100
Sunnuntaina 26.10. on mahdollisuus kokea junamatkustamisen nostalgiaa, kun perinteiset Lättähattu-moottorivaunut saapuvat Jyväskylään! Lättähatut ovat 1950-luvulta alkaen valmistettuja dieselmoottorivaunuja, jotka ovat korvanneet höyryveturit paikallisliikenteessä. Lättähatut ovat olleet yleinen näky koko Suomen rataverkolla aina vuoteen 1988 asti. Tällä kertaa Lättähatut tekevät kaksi edestakaista matkaa Jyväskylästä Äänekoskelle, tarjoten mahdollisuuden edestakaiseen matkaan Jyväskylästä sekä Äänekoskelta. Edestakaisen matkan lisäksi, on Äänekoskelle mahdollista tehdä hieman pidempi retki ja palata vasta myöhemmällä junavuorolla takaisin.
Matka suorastaan legendaarisen Lättähatun kyydissä tarjoaa aikamatkan menneiden vuosikymmenten paikallisliikenteeseen sekä on oiva elämys myös nuoremmalle ikäpolvelle. Junassa on lämmitys, valaistus ja WC, joten mukavuus on taattua, vaikka sattuisi kylmäkin päivä! Nostalgista tunnelmaa nostattamaan voi ottaa mukaan vaikkapa eväsleivät voipaperissa! Myös kookkaammat matkatavarat, kuten esimerkiksi lastenvaunut ovat tervetulleita junaamme veloituksetta, ja ne kulkevat kätevästi junan matkatavaraosastossa.
Pyydämme huomioimaan, ettei juna valitettavasti täytä nykypäivän esteettömyysvaatimuksia ja junaan nousu tapahtuu portaita pitkin kapeista ovista.
Kyytiinnousupaikat:
﻿﻿
Avaa kartta omana välilehtenään
Aikataulut:

Lippuhinnasto:

Maksuvälineinä käyvät maksukortit, ja myös käteinen.
Matkaliput myydään junassa eikä junaan ole mahdollista varata paikkoja etukäteen. Oman paikkasi saat varmistettua saapumalla asemalle hyvissä ajoin ennen junan lähtöä
Tästä linkistä saat lisätietoa museojunalla matkustamisesta, sekä vastauksia yleisimpiin kysymyksiin
Tervetuloa nostalgiselle matkalle aistimaan menneiden vuosikymmenten paikallisjunaliikenteen tunnelmaa!

Lättähattu-museojunat Jämsänkoski-Jämsä-Kaipola 8.11.2025
2025-11-08 12:00 - 15:45 | Jämsän rautatieasema, Asemakatu 5, Jämsä, 42100, Finland
Lauantaina 8.11. on mahdollisuus hypätä legendaarisen Lättähatun kyytiin, joka kulkee Jämsänkosken ja Kaipolan (Olkkolan ratapiha) välillä. Lättähatut ovat 1950-luvun dieselmoottorivaunuja, jotka ovat olleet aikanaan yleinen näky kaikkialla suomen rataverkolla. Matka Lättähatulla sopii niin perheen pienimmille kuin nostalgian nälkäisille senioreille – ja kaikille siltä väliltä. Viileäänkin vuodenaikaan Lättähatussa on kaikki mukavuudet, junasta löytyy lämmitys, valaistus sekä WC:t jokaisesta vaunusta.
Junaan voi nousta kyytiin Jämsän rautatieasemalta, Jämsänkosken vanhalta asemalta (Viinikantien ja Jämsäntien risteyksen vieressä), sekä Kaipolassa (Olkkola). Pysähdyspaikkana Kaipolassa (Olkkola) toimii Lautatarhankadun tasoristeys.
Lastenrattaat yms. matkatavarat kulkevat maksutta junan matkatavaraosastossa.

Liput myydään junan kyydissä.
Tästä linkistä saat lisätietoa museojunalla matkustamisesta, sekä vastauksia yleisimpiin kysymyksiin
Junaan myydään vain yhdentyyppisiä lippuja, jolla saa matkustaa yhden täyden kierroksen, eli esimerkiksi Jämsänkoski-Kaipola-Jämsänkoski tai Jämsä-Jämsänkoski-Kaipola-Jämsä.Lippujen hinnat:Aikuinen 15€Lapsi (4-16v) 10€Perhe (2 aikuista ja yhden talouden lapset) 50€

Tervetuloa nostalgiselle Lättähattumatkalle!

Lättähattu-museojunat Tampere-Nokia 9.11.2025
2025-11-09 12:20 - 15:11 | Tampereen rautatieasema, Rautatienkatu 25, Tampere, 33100, Finland
1950-luvun lättähattu-dieselmoottorivaunut saapuvat sunnuntaina 9.11.2025 Tampereen ja Nokian välille tarjoamaan mahdollisuuden kokea nostalgista junamatkustamisen tunnelmaa Tampereen ja Nokian välillä. Lättähatut tekevät päivän aikana kolme edestakaista matkaa Tampereelta Nokialle, pysähtyen Tesomalla.
Lättähatuilla on juurensa Tampereella ja lähiympäristössä. Lättähatut on rakennettu Valmetin tehtaalla Tampereen Härmälässä, ja vaunujen moottorit Siuron Linnavuoressa. Lättähatut ovat liikkuneet Tampereen ympäristössä aina niiden aktiiviuran loppuun vuoteen 1988 asti.
Viileänä loppusyksyn päivänäkin Lättähattu on varustettu mukavuuksilla; vaunuissa on lämmitys, valaistus sekä WC.

Lippujen hinnat:
Tampere – Nokia tai päinvastoin;
Aikuiset 20 €, lapset 10 €, perhe 50 € (meno-paluu)
Tesoma-Nokia/Tampere;
Aikuiset 10€, lapset 5€, perhe 30€ (meno-paluu)
– Menoliput -50 %.
– Lapset = 4–16-vuotiaat
– Perhe = kaksi aikuista ja yhdessä taloudessa asuvat lapset
– Liput myydään junassa, maksuvälineenä maksukortit sekä käteinen
– Yhdistyksen jäsenkortilla -5 € omasta ja yhden seuralaisen matkalipusta.
Tästä linkistä saat lisätietoa museojunalla matkustamisesta, sekä vastauksia yleisimpiin kysymyksiin
Lastenvaunut ja muut vastaavat suuremmat matkatavarat kulkevat maksutta junan konduktöörivaunun matkatavaraosastossa.
Tervetuloa nostalgiselle junamatkalle!

Sääntömääräinen syyskokous ja yhdistyksen joulujuhla
2025-11-22 14:00 - 18:00 | Juhlatalo Ukko-Pekka, Asematie 37, Haapamäki, 42800
Haapamäen Museoveturiyhdistys ry:n sääntömääräinen syyskokous pidetään lauantaina 22.11.2025 klo 14.00 alkaen Juhlatalo Ukko-Pekassa (”Höykkä”, Asematie 37, 42800 Haapamäki). Kiitokseksi päättyvästä toimintavuodesta yhdistys tarjoaa jouluruokailun Höykällä kokouksen jälkeen.
Viralliset kokouskutsut ja lisää tietoa joulujuhlasta lähetetään lähiaikoina.
Päivitys: Kokouskutsut on lähetetty jäsenille 21.10. joko sähköpostitse tai kirjeitse jäsenrekisterissä olevaan osoitteeseen.
